
III Riippuvuus ja päihteet

[bookmark: _Hlk535489863]Mielihyvä ja riippuvuus

Riippuvuudessa eli addiktiossa aivoissa tapahtuu muutoksia. 
Niiden takia mielihyvän hakeminen jostakin aineesta tai tekemisestä 
muuttuu pakoksi ja alkaa hallita elämää.
Esimerkiksi huumeriippuvaisen on pakko saada huumetta.

Aineriippuvuus on riippuvuutta jostakin aineesta, 
kuten alkoholista, tupakasta tai huumeista. 
Toiminnallinen riippuvuus on riippuvuutta jostakin tekemisestä, 
esimerkiksi pelaamisesta tai ostamisesta. 

Riippuvuudessa toleranssi eli sietokyky kasvaa. 
Se tarkoittaa, että riippuvuuden aiheuttajaa tarvitaan yhä enemmän, 
jotta siitä saa riittävän mielihyvän tunteen.

Riippuvuus aiheuttaa monia haittoja. 
Käytön lopettamista vaikeuttavat vieroitusoireet. 
Tavallisia vieroitusoireita ovat päänsärky, vapina, ahdistus ja pahoinvointi. 
Epäterveelliset aineet, kuten alkoholi, tupakka ja huumeet, 
aiheuttavat monia vakavia terveyshaittoja. 
Riippuvuus myös vaikeuttaa elämänhallintaa, 
aiheuttaa ongelmia ihmissuhteisiin 
ja voi johtaa rahaongelmiin tai jopa rikollisuuteen. 







Netti- ja peliriippuvuus

Ruutuaika tarkoittaa aikaa, joka käytetään
kännykän, tabletin tai tietokoneen äärellä. 
Liika ruutuaika voi aiheuttaa terveysongelmia, 
kuten päänsärkyä, hartiakipuja ja uniongelmia.

Jos pelaaminen tai internetin käyttö alkaa hallita elämää, 
voi pahimmillaan syntyä peli- tai nettiriippuvuus. 
Ne ovat toiminnallisia riippuvuuksia.

Nettiriippuvuus tarkoittaa liiallista ja pakonomaista internetinkäyttöä, 
joka häiritsee muuta elämää. 

Peliriippuvuus tarkoittaa pakonomaista pelaamista 
esimerkiksi kännykällä, tietokoneella tai rahapeleillä. 
Peliriippuvaisella pelaaminen muuttuu mukavasta ajanvietosta ongelmaksi.

Netti- ja peliriippuvuuden haittoja ovat muun muassa 
selkä- ja hartiakivut, päänsärky, uniongelmat ja väsymys. 
Lisäksi voi tulla ongelmia opinnoissa, töissä ja ihmissuhteissa. 
Rahapeleistä riippuvainen voi joutua taloudellisiin vaikeuksiin 
ja velkakierteeseen.
















Tupakointi vaarantaa terveyden

Tupakka aiheuttaa voimakkaan riippuvuuden nopeasti. 
Fyysisten vieroitusoireiden lisäksi tupakkariippuvuus näkyy 
usein psyykkisesti ja sosiaalisesti. 
Psyykkinen riippuvuus tarkoittaa, että tupakointi tuntuu helpottavan stressiä. 
Tupakkariippuvainen myös ärsyyntyy, jos ei saa tupakkaa. 
Sosiaalinen riippuvuus kertoo halusta kuulua tupakoivaan kaveriporukkaan.

Tupakassa on haitallisia aineita, kuten nikotiinia, häkää ja tervaa. 
Tupakoinnin nopeasti näkyviä terveyshaittoja ovat päänsärky, 
pahanhajuinen hengitys, kohonnut verenpaine ja väsyminen helposti. 
Tupakoitsija sairastuu muita herkemmin esimerkiksi flunssaan.

Tupakoinnin pitkäaikaiset vaikutukset ovat hyvin vakavia. 
Tupakointi lisää riskiä sairastua syöpiin, sydän- ja verisuonitauteihin 
sekä keuhkoahtaumatautiin. 

Passiivinen tupakointi tarkoittaa, 
että ihminen hengittää muiden tupakansavua. 
Se on erityisen haitallista lapsille. 
Raskaana olevan äidin tupakointi voi vaarantaa vauvan kehityksen 
ja aiheuttaa vauvalle terveysongelmia.

Nuuska on huulen alla käytettävä tupakkatuote. 
Se sisältää samoja haitallisia aineita kuin tupakka. 
Nuuska aiheuttaa voimakasta riippuvuutta 
ja monia samoja terveyshaittoja kuin tupakka.

Mitä nuorempana tupakoinnin aloittaa, sitä vaikeampaa siitä on päästä irti. 
Nuorten tupakointi on vähentynyt merkittävästi 2000-luvulla.





Yleisimpiä päihteitä

Päihteet ovat aineita, jotka vaikuttavat keskushermostoon 
eli aivoihin ja selkäytimeen. 
Päihteiden käytöllä haetaan päihtymyksen tunnetta. 
Alkoholi on yleisin päihde. 
Muita päihteitä ovat esimerkiksi huumeet ja eräät lääkkeet. 

Alkoholijuomissa on etanolia, joka vaurioittaa ja lamaannuttaa aivoja. 
Alkoholi vaikuttaa ihmisiin eri tavoilla. 
Lievä humalatila voi näkyä rentoutena ja ilona. 
Jotkut voivat tulla vihaisiksi ja käyttäytyä arvaamattomasti. 

Alkoholi altistaa vaaratilanteille. 
Humalassa ihminen huomaa ympäristön vaarat huonommin, 
liikkuu horjuvammin eikä osaa harkita tekojaan 
yhtä hyvin kuin selvin päin. 

Jos juo liikaa alkoholia, voi tulla hengenvaarallinen alkoholimyrkytys. 
Sen oireita ovat pahoinvointi, oksentaminen ja sammuminen. 
Sammunut ihminen on tajuton, eikä häntä saa jättää yksin. 
Sammunut pitää kääntää kylkiasentoon, jotta hän ei tukehdu oksennukseen. 
On hyvä myös hakea apua aikuisilta tai hätänumerosta 112.

Humalatilaa seuraa krapula. Se on epäterveellinen tila, 
koska krapula lisää riskiä sydämen rytmihäiriöihin.

Vauvaa odottava äiti ei saa juoda alkoholia ollenkaan, 
koska pienikin alkoholimäärä voi aiheuttaa kehityshäiriöitä vauvalle.

Alkoholi on erityisen haitallista nuorille. 
Alkoholi vaikuttaa nuoren elimistöön voimakkaammin kuin aikuiseen. 
Runsas ja toistuva alkoholinkäyttö voi hidastaa nuoren aivojen kehitystä. 
Nuorten alkoholinkäyttö on vähentynyt 2000-luvulla.


Lääkeitä saa käyttää vain niiden sairauksien ja oireiden hoitoon, 
johon lääkäri on ne määrännyt. 
Jos lääkkeillä yrittää päihtyä, kyse on huumeiden käytöstä. 
Sekakäyttö tarkoittaa alkoholin ja lääkkeiden ottamista yhtä aikaa.

Huumeet ovat Suomessa kielletty lailla myös aikuisilta. 
Eri huumeet vaikuttavat eri tavoilla. 
Huumeiden vaikutus voi olla arvaamaton. 
Pelkkä yksi kokeilu voi aiheuttaa vakavia oireita. 
Voimakas riippuvuus huumeisiin syntyy usein nopeasti. 
Yleisin huume Suomessa on kannabis.

Päihteitä ei kannata käyttää. 
Nuorille päihteet ovat erityisen vaarallisia. 
Tupakan ja päihteiden käyttöä pyritään vähentämään 
säätämällä lakeja ja kertomalla tietoa niiden terveyshaitoista.

